Stockmann

Vēsture

1852. gadā vācu uzņēmējs Heinrihs Georgs Francs Štokmanis (Heinrich Georg Franz Stockmann) no Lībekas ieradās Somijā, lai strādātu par grāmatvedi Nuutajärvi stikla fabrikā.
1859. gadā stikla fabrika atvēra veikalu Helsinkos, un Štokmanis kļuva par ta vadītāju. Veikals tirgoja dažādas preces, un tā izkārtnē bija nosaukums G.F. Stockmann.
1862. gadā Štokmanis bija pārņēmis savā kontrolē veikalu, un dibināja uzņēmumu G.F. Stockmann.
1880. gadā Stockmann iegādājās plašākas telpas.
1897. atvērta filiāle Helsinku Kallio rajonā.
1902. gadā Stockmann kļuva par kapitālsabiedrību G.F. Stockmann Aktiebolag. Tā kapitāldaļu turētāji bija Georgs Francs Štokmanis un viņa dēli Karls un Franss.
1918. gadā, pēc Somijas neatkarības iegūšanas, dibināta jauna kapitālsabiedrība Ab Stockmann Oy ar plašāku kapitāldaļu turētāju bāzi. Bizness, noliktavas, nekustamie īpašumi un cits īpašums, kas piederēja   G.F. Stockmann Aktiebolaget, tika nodoti jaunajai sabiedrībai nākamajā gadā.
1919. gadā nopirkts paklāju veikals Keravan Puusepäntehdas (tas pārdots 1985. gadā).
1930. gadā nopirkts grāmatu tirgotājs Akateeminen kirjakauppa. Atvērts jauns, izsmalcināts universālveikals ar lielu iekšpagalmu, eskalatoriem, virpiļdurvīm un strūklaku.
1936. gadā nopirkts Taidetakomo Orno, kas izgatavoja mākslinieciskus dzelzs kalumus un lampas (tā pārdota 1985. gadā).
1942. gadā Stockmann  akcijas sāktas kotēt Helsinku biržā.
1955. gadā Stockmann kļuva par Ford automašīnu izplatītāju.
1957. gadā atvērts Stockmann veikals Tamperē.
1962. dibināts meitas uzņēmums Oy Sesto Ab, kas nodarbojās ar lielveikalu preču mazumtirdzniecības 
1985. gadā iegādāts preču pasūtīšanas pa pastu uzņēmums Oy Hobby Hall Ab.
1988. gadā nopirkta Seppälä modes apģērbu veikalu ķēde.
1989. gadā atvērti pirmie Stockmann veikali Krievijā, Maskavā.
1990. gadā uzņēmums pārtrauca vairumtirdzniecības biznesu.
1993. gadā atvērts pirmais Stockmann veikals Tallinā, Igaunijā. 1993. gadā paplašinājās automašīnu dīlera operācijas, iekļaujot arī Volkswagen un Audi izplatīšanu.
1998. gadā uzņēmuma nosaukums mainīts uz Stockmann Oyj Abp.
1999. gadā pārdots meitas uzņemums Sesto, kuram tajā laikā bija 13 lielveikali un 6 hipermārketi.
2002. gadā Helsinkos atvērta pirmā Zara modes apģērbu veikalu ķēde. Atvērti pirmie Stockmann Beauty kosmētikas veikali.
2006. gadā pārdots transportlīdzekļu uzņēmums.
2014. gada 29. oktobrī paziņots, ka Seppälä sašaurinās veikalu tīklu Somijā un Igaunijā, kā arī slēgs visus ķēdes veikalus Latvijā, Lietuvā un Krievijā.
2014. gadā Stockmann bija 100 miljonu eiro zaudējumi, salīdzinot ar 48 miljonu eiro peļņu 2013. gadā. Īpašumu pārvaldīšana tika atdalīta atsevišķā nodaļā.
2015. gada februārī tika paziņots par izmaksu samazināšanas plānu, kurā tiks likvidētas darbavietas, slēgti četri universālveikali (trīs Krievijā un viens Somijā), Krievijā darbu pārtrauks 19 Lindex veikali. 1. aprīlī Stockmann pārdeva Seppälä tā vadībai (Evelīnai Melentjefai un Timo Melentjefam). 27. novembrī paziņots, ka Krievijas nodaļa par 5 miljoniem EUR tiks pārdota Reviva Holdings, kurš Krievijā darbojas ar Debenhams franšīzi; darījums pabeigts 2016. gada 1. februārī.
2015. gada 30. septembrī grāmatu pārdošanas nodaļa Academic Bookstore tika pārdota Zviedrijas Bonnier Books AB.
2016. gada 31. decembrī pārdošanas pa pastu Hobby Hall bizness tika pārdota Somijas SGN grupai.
2017. gada 31. janvārī slēgts universālveikals Oulu.
2017. gada 30. jūnijā paziņots, ka Delicatesssen delikatešu bizness Somijā tiks pārdots S grupai. Baltijas valstīs Delicatesssen turpināja pārvaldīt Stockmann. Darījums pabeigts 31. decembrī.
2018. gada 24. maijā par 108,6 miljoniem eiro investīciju fondam AEW Europe City Retail Fund pārdots Grāmatu nams Helsinkos.
2018. gada oktobrī uzņēmumam PPF Real Estate tika pārdots tirdzniecības centrs Nevskij centr Sanktpēterburgā, kas bija pēdējais universālveikals Krievijā.

Stockmann Latvijā

1998. gada 17. jūnijā dibināta SIA Stockmann. Tajā pašā dienā reģistrēts uzņēmums SIA Stockmann Centrs.
2001. gada janvārī Stockmann kopā ar Somijas uzņēmums Rautakirja (tai piederošais Finnkino Oy ar 90 % daļas Latvijas uzņēmumā SIA Baltic Cinema) vienojās Rīgā uzcelt tirdzniecības kompleksu ar 14 kino zālēm.
2001. gadā Latvijā tika uzsākta Hobby Hall preču pārdošana pēc pasūtījumiem pa pastu.
2003. gada oktobrī Rīgā tika atklāts Stockmann iepirkšanās un izklaides komplekss ar kinoteātru grupā Forum Cinema ietilpstošu daudzzāļu kinoteātri Coca Cola Plaza (tagad Kino Citadele).
2003. gadā Latvijā tika atvērti pirmie Seppälä veikali.
2005. gadā dibināts uzņēmums SIALindex Latvia.
2009. gada 5. jūlijā Hobby Hall pārtrauca piedāvāt pasūtījumus Latvijā.
2011. gada maijā Rautakirja pārdeva tai piederošo 37 % SIA Stockmann centrs kapitāldaļu SIA Forum Cinemas.
2013. gada 23. aprīlī dibināta SIA Seppala, kurai 1. oktobrī SIA Stockmann nodeva Latvijas desmit apģērbu veikalus Seppälä.
2014. gada 29. oktobrī paziņots, ka Seppälä slēgs visus veikalus Latvijā.